section_heading: Osnovne karakteristike industrijalizacije
paragraph_text: Tijekom Petogodišnjeg plana koji se trebao završiti do 1932., sovjetska Ukrajina je nasilno pretvorena u industrijsku tvornicu Sovjetskog Saveza. Obavezan prinos iskopa ugljena narastao je s 27 na 80 milijuna tona godišnje, dok je prinos za željezo narastao s 2,4 na 6,6 milijuna tona godišnje. Više od 70 posto crne metalurgije crpljeno je iz Ukrajine, a finalni prizovod završavao je u sovjetskoj Rusiji i na svjetskom tržištu. Iako je s druge strane ukrajinski industrijski rast bio zapanjujući, Ukrajinci od njega nisu imali direktne koristi, a razvijena ukrajinska poljoprivreda postala je potpuno izrabljena. Ukrajinu se doslovce ekspolatiralo kako bi se namirile ogromne sovjetske, ali i svjetske potrebe za prirodnim resursima. Jedina korist za tadašnju Ukrajinu bile su industrijske investicije.